Η **Ανζί Μαχατσκαλά** (ρωσικά: Анжи Махачкала, προφέρεται: [ɐnˈʐɨ məxətɕkɐˈla]), ήταν ποδοσφαιρικός σύλλογος που έδρευε στην πόλη Μαχατσκαλά του Νταγκεστάν. Ιδρύθηκε μόλις το 1991, αλλά αγωνιζόταν στην πρώτη κατηγορία του ρωσικού πρωταθλήματος. Το όνομα του συλλόγου προερχόταν από λέξη της διαλέκτου κιουμούκ, που σημαίνει «το μαραγαριτάρι».

Στις 18 Ιανουαρίου 2011, η Άνζι αγοράστηκε από τον δισεκατομμυριούχο Σουλεϊμάν Κερίμοφ  και στη συνέχεια προέβη σε πολυάριθμες μεταγραφές υψηλού προφίλ, συμπεριλαμβανομένων και εκείνων του Καμερουνέζου επιθετικού Σαμουέλ Ετό, του Βραζιλιάνου αμυντικού Ρομπέρτο Κάρλος και του Ολλανδού τενχικού Γκους Χίντιγκ. Μετά από σοβαρές περικοπές του προϋπολογισμού πριν από την περίοδο 2013–14, ο σύλλογος έχασε το μεγαλύτερο μέρος των βασικών συντελεστών της και τερμάτισε στην τελευταία θέση του βαθμολογικού πίνακα, που είχε ως αποτέλεσμα τον υποβιβασμό στο Πρωτάθλημα ΦΝΛ στο τέλος της περιόδου. Η Άνζι επανήλθε στην κορυφαία κατηγορία στο τέλος της περιόδου 2014–15. Ο Σουλεϊμάν Κερίμοφ,ο οποίος είχε σταματήσει την χρηματοδότηση της ομάδας, οδήγησε την ομάδα σε αδιέξοδο με αποτέλεσμα η Ανζί να ανακοινώσει την διάλυση της, καθώς δεν ήταν σε θέση να λάβει την απαιτούμενη αδειοδότηση, για την Γ' Εθνική κατηγορία, όπου και έπαιζε.

Αναλυτικά η ανακοίνωση:
«Η απώλεια της άδειας σημαίνει ότι ο σύλλογος αυτόματα χάνει την επαγγελματική ιδιότητά του. Ολόκληρη η ομάδα της Ανζί έκανε κάθε δυνατή προσπάθεια να περάσει τη διαδικασία αδειοδότησης και ήλπιζε για ένα θετικό αποτέλεσμα μέχρι το τέλος. Πιστεύουμε ότι αυτό δεν είναι το τέλος. Πιστεύουμε ότι μια μέρα η Άνζι θα επιστρέψει. Μια μέρα αυτό το αστέρι θα φωτίσει ξανά και θα λάμψει ακόμη περισσότερο».

Ιστορία
-------

Ο σύλλογος ιδρύθηκε το 1991 από τον πρώην παίκτη της Ντινάμο Μαχατσκαλά, Μαγκομέντ-Σουλτάν Μαγκομέντοφ, τότε επικεφαλής της Νταγκνεφτέπροντουκτ, λαμβάνοντας μέρος στο Πρωτάθλημα Νταγκεστάν το ίδιο έτος. Στην εναρκτήρια περίοδο του συλλόγου, η ομάδα κατέκτησε το πρωτάθλημα αήττητη με 16 νίκες σε 20 αγώνες.

Επιτυχίες
---------

* **Α΄ Κατηγορία Ρωσίας** (Β)
	+ Πρωταθλήτρια (2): 1999, 2009

* **Κύπελλο Ρωσίας**
	+ Φιναλίστ (2): 2001, 2013

Έμβλημα
-------

Το έμβλημα του συλλόγου όπως έχει εξελιχθεί με το πέρασμα του χρόνου.

* Έως το 2011Έως το 2011
* 2011–σήμερα2011–σήμερα

Παραπομπές
----------

1. ↑  «Сенатор Керимов приобрел футбольный клуб "Анжи"». RIA Novosti. Αρχειοθετήθηκε από το πρωτότυπο στις 28 Ιανουαρίου 2011. Ανακτήθηκε στις 18 Ιανουαρίου 2011.
2. ↑  «Five Reasons You Should Look Out for Anzhi Makhachkala». 15 Αυγούστου 2011. Αρχειοθετήθηκε από το πρωτότυπο στις 19 Ιουνίου 2012. Ανακτήθηκε στις 16 Αυγούστου 2011.
3. ↑  Peck, Brooks (18 Ιουνίου 2012). «Anzhi make Samuel Eto'o the world's highest paid footballer». Sports.yahoo.com.
4. ↑  История футбольного клуба «АНЖИ» Αρχειοθετήθηκε 2009-12-27 στο Wayback Machine. (Ρωσικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανζί Μαχατσκαλά** |

* Επίσημος ιστότοπος

|  |  |  |  |
| --- | --- | --- | --- |
| 

| π • σ • ε
Ομάδες Πρωταθλήματος Ρωσίας 2012-2013 |
| --- |
|  |
| 
Αλάνια  · Αμκάρ  · Ανζί  · Βόλγκα  · Ζενίτ  · Κρασνοντάρ  · Κρίλια  · Κουμπάν  · Λοκομοτίβ  · Μορντόβια  · Ντιναμό  · Ροστόφ  · Ρουμπίν  · Σπαρτάκ  · Τέρεκ  · ΤΣΣΚΑ |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα FC Anzhi Makhachkala  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |